Covid-19-statistieke: Meer as 8 000 nuwe gevalle in SA aangemeldArgieffoto ter illustasie (Foto: Kelly Sikkema/Unsplash) Nog 8 124 mense in Suid-Afrika het die afgelope 24 uur positief getoets vir die nuwe koronavirus. Altesaam 159 333 bevestigde gevalle van Covid-19 is nou reeds in die land aangemeld. Zweli Mkhize, die minister van gesondheid, het die jongste statistieke rakende Covid-19 Woensdagaand bekendgemaak. Volgens Mkhize het nog 92 pasiënte intussen weens die virus omgekom. Die sterftes is in die Oos-Kaap (17), Gauteng (28), KwaZulu-Natal (10) en die Wes-Kaap (37) aangemeld. Dit bring die dodetal op 2 749 te staan, met ŉ sterftekoers van 1,7%. Volgens Mkhize het 76 025 pasiënte egter reeds herstel. Dít dui op ŉ herstelkoers van 47,7%. Altesaam 1 666 939 toetse is tot op hede uitgevoer waarvan meer as die helfte (52%) in die private sektor gedoen is. Provinsiale statistieke: Sterftes en persone wat herstel het: Ouderdomme: Geslag: Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.